Diari Oficial de la Generalitat Valenciana


Sumari del DOGV 6688, del 10-01-2012 (2011/13262)

Notificació al propietari de l'establiment hoteler amb número d'inscripció HV-476 de la resolució de la cancel·lació de la seua inscripció i baixa en el Registre General d'Empreses, Establiments i Professions Turístiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6688

Data del DOGV
:   10-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2011/13664


Organisme emissor
:   Agència Valenciana del Turisme

Tipus de document
:   Anunci

Notificació al propietari de l'establiment hoteler amb número d'inscripció HV-476 de la resolució de la cancel·lació de la seua inscripció i baixa en el Registre General d'Empreses, Establiments i Professions Turístiques de la Comunitat Valenciana. [2011/13477]  
Per no haver sigut possible notificar, de forma personal i directa a Francisco José Bañón, resolució de cancel·lació de la inscripció de l'establiment hoteler i baixa en el Registre es procedix a la seu publicació al Diari Oficial de la Comunitat Valenciana, als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
  
  
València, 21 de desembre de 2011.- La cap de l'Àrea de Foment de Destins, Empreses i Activitats Turístiques: Isabel Palafox Gámir.  
  
  
«En data de 27 d'octubre de 2011, la directora general de Turisme i directora de l'Agència Valenciana del Turisme va dictar la resolució que literalment s'esmenta a continuació:  
"Vist l'expedient de baixa d'ofici de l'establiment hoteler, Pensió El Mercat, ubicat al carrer Faustino Blasco, 38, iniciat per acord del cap del Servici Territorial de Turisme de València i,  
Antecedents de fet  
Primer. Amb data 6 d'abril de 2010, la Inspecció de Turisme va visitar l'establiment esmentat anteriorment, i va emetre l'informe següent:  
  
"L'establiment es troba sense activitat d'hostalatge, ja que es troba en condicions deficients i no s'hi realitzarà de moment cap reforma. S'exhibix un cartell que indica que està en venda. L'interessat manifesta estar en tràmits de la seua possible venda i desitja causar baixa temporal fins a resoldre l'assumpte ressenyat".  
L'informe tècnic en matèria d'accessibilitat, de data 22 de setembre de 2010, diu el següent:  
"En la visita de la Inspecció s'advertix que l'establiment es troba actualment tancat".  
L'acta de la Inspecció emesa en data 20 d'octubre de 2010 diu el següent:  
"L'establiment continua donat d'alta i disposa de 12 habitacions i 14 places. En el moment de la visita no hi ha hostes. El compareixent manifesta que no està en funcionament l'hostalatge, ja que les condicions són deficients com per a exercir l'activitat, pel qual cosa, com ja es va indicar en anterior visita de la Inspecció de data 6 d'abril de 2010, hauria de sol·licitar la baixa temporal fins a resoldre assumptes personals respecte a la possibilitat d'efectuar o no reformes integrals".  
  
Amb data 4 de novembre de 2010, Antonio Martín Sánchez, titular de l'establiment hoteler, va sol·licitar la baixa temporal de l'establiment. La dita baixa temporal es va notificar a l'interessat el 18 de novembre, on se li va concedir el termini de nou mesos, de conformitat amb l'article 28 del Decret 153/1993, de 17 d'agost, del Consell, regulador dels establiments hotelers de la Comunitat Valenciana.  
Segon. Com a conseqüència de l'anterior, el Servici Territorial de Turisme de València va iniciar el procediment de baixa de l'establiment el 5 de maig de 2011, que va ser notificat al titular Antonio Martínez Sánchez i al propietari Francisco José Bañón, mitjançant un edicte publicat en el Butlletí Oficial de la Província de València, de 16 de juny de 2011, i exposat en el tauler d'anuncis de l'Ajuntament d'Alzira, segons s'acredita en l'escrit de 21 de juny de 2011.  
De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), es va concedir al titular i al propietari de l'establiment el termini de 10 dies, a fi que presentaren les al·legacions i els documents que consideraren oportuns en defensa dels seus interessos, sense que per part d'estos hi haja hagut cap resposta.  
Als anteriors fets els són aplicables els següents  
Fonaments de dret  
Primer. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), quant a la iniciació del procediment d'ofici.  
Segon. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, establixen respectivament que: "són empreses d'allotjament turístic aquelles que des d'un establiment obert al públic" i que "la modalitat i, si és el cas, la classificació amb què s'inscriga l'establiment es mantindran mentres siguen complits els requisits tinguts en compte a l'efectuar-la, i mentres persistisca el caràcter turístic de l'activitat, i es podran revisar d'ofici o a petició de part, amb la instrucció prèvia del procediment oportú. La dita revisió podrà donar lloc a una variació de la seua classificació o la baixa d'este en el Registre General d'Empreses, Establiments i Professions Turístiques de la Comunitat Valenciana".  
  
Tercer. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "els fets constatats per la Inspecció de Turisme, a la qual es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos, puguen aportar els mateixos administrats".  
Per la seua banda, l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), disposa que "l'acceptació d'informes o dictàmens servirà de motivació a la resolució quan s'inserisca al text d'esta".  
Quart. L'article 59.4 de la LRJPAC a l'establir que quan "realitzada la notificació, no s'haja pogut practicar, la notificació es farà per mitjà d'anuncis en el tauler d'edictes de l'ajuntament en el seu últim domicili, en el Boletín Oficial del Estado, de la comunitat autònoma o de la província".  
Quint. L'article 28, punts 2 i 3, del Decret 153/1993, de 17 d'agost, el Consell, regulador dels establiments hotelers de la Comunitat Valenciana, establix que:  
"2. Tot tancament d'un establiment comunicat dins del període de funcionament haurà de ser posat en coneixement del servici territorial de turisme de la província en què radique l'establiment, en un termini de 15 dies des del següent a haver-se produït, on s'indicarà la causa i la duració; llevat que el tancament siga per obres en l'establiment, i que este siga superior a nou mesos consecutius, aleshores produirà la baixa de l'establiment en el Registre. El titular, si és el cas, haurà de comunicar la reobertura amb l'aportació dels documents que la justifiquen dels assenyalats en l'article 25.  
3. Així mateix i amb la instrucció prèvia de l'oportú procediment en què s'oirà l'interessat, l'administració turística tramitarà d'ofici la baixa de l'establiment en el Registre quan comprove la seua inactivitat dins del període de funcionament comunicat, i no s'haja complit l'obligació assenyalada en l'apartat anterior".  
Sext. L'article 15, punt quatre, de la Llei 3/1998, disposa: "transcorreguts tres mesos des de la notificació de la denegació o la cancel·lació i baixa de la inscripció en el Registre, podrà presentar-se una nova comunicació prèvia o declaració responsable d'inici d'activitat que haurà d'anar acompanyada de la documentació que acredite el compliment dels requisits establits en la normativa vigent, els quals podran ser objecte d'inspecció prèvia a la inscripció en el Registre General d'Empreses, Establiments i Professions Turístiques".  
Per tot el que s'ha exposat, la directora general de Turisme i directora de l'Agència Valenciana del Turisme, en virtut de les competències conferides per l'article 9.2.i del Decret 209/2004, del Consell, pel qual s'aprova el Reglament de l'Agència Valenciana de Turisme i l'article 8 del Decret 100/2011, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, resol:  
  
Cancel·lar la inscripció de l'establiment hoteler, Pensió El Mercat, amb número d'orde HV-476, ubicat a Alzira, el titular del qual és Antonio Martínez Sánchez, en el Registre General d'Empreses, Establiments i Professions Turístiques de la Comunitat Valenciana, i procedir a donar-lo de baixa.  
La qual cosa es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic de Turisme i Projectes Estratègics en el termini d'un mes, a comptar des de l'endemà de la notificació d'esta, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
La directora general de Turisme i directora de l'Agència Valenciana del Turisme: Cristina Morató Sesé".  
La qual cosa es notifica, atesa la condició d'interessat en el procediment, de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se un recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, a comptar des de l'endemà de la notificació d'esta, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 4 de novembre de 2011.- La cap del Servici d'Ordenació i Inspecció d'Empreses Turístiques: Carmen Martínez Aznar».